Publication: Magyar Közlöny
Issue: MK-1999-100 (Year: 1999, Number: 100)
Era: 1990-2004
Section: 1997. évi CLVI. törvény (a továbbiakban: Kszt.) rendelkezései szerint, céljainak a közhasznúság feltételei szerint
Paragraph Index: 615

1997. évi CLVI. törvény (a továbbiakban: Kszt.) rendelkezései szerint, céljainak a közhasznúság feltételei szerint tesz eleget. Az Alapítvány a Magyar Köztársaság Alkotmányában foglalt, valamint nemzetközi jogi kötelezettségvállalásaiból eredő közfeladatok elősegítése céljából állami feladatot lát el. Így különösen: — tudományos tevékenység, kutatás, — emberi és állampolgári jogok védelme, — nevelés és oktatás, képességfejlesztés, ismeretterjesztés, — kulturális örökség megóvás, — műemlékvédelem, — magyarországi nemzeti és etnikai kisebbségekkel, valamint a határon túli magyarsággal kapcsolatos tevékenység, — euro-atlanti integráció elősegítése cél szerinti tevékenységek ellátása céljából fejt ki közhasznú tevékenységet. 4.1. Az Alapítvány nyílt, ahhoz — ha törvény eltérően nem rendelkezik — bármely belföldi és külföldi természetes személy vagy jogi személy vagy jogi személyiséggel nem rendelkező szervezet pénzbeli vagy természetbeni adománnyal, vagyonrendeléssel csatlakozhat, amennyiben magáénak vallja az Alapítvány céljait és működési szabályait. Az Alapítvány Kuratóriuma visszautasítja azt az adományt, amelynek elfogadása a Magyar Köztársaság nemzetközi kapcsolatait vagy egyéb érdekeit sérti. 4.2. Az Alapítvány tevékenységének és gazdálkodásának legfontosabb adatait a Magyar Nemzet című napilapban teszi közzé.

Source: https://magyarkozlony.hu/hivatalos-lapok/0aa9992117c79821201748e9299b91181cb4a96e/dokumentumok/88d47b2637da5ef5f821c507c65ea90b6745634d/letoltes